cyanic-selkie/wikianc huggingface dataset:
Eero Korte
Eero Korte (s. 20. syyskuuta 1987 Orimattila) on suomalainen jalkapalloilija, joka pelasi kausina 2004–2016 Veikkausliigassa ja edusti FC Lahtea, JJK Jyväskylää sekä Tampereen Ilvestä. Hän oli pelipaikaltaan keskikenttäpelaaja.
Ähtävä
Ähtävän kirkko
Ähtävän kirkko on tasavartinen ristikirkko vuodelta 1770. Kirkko ei ole Kirkonmäellä. "Kyrkbacka" (käännettynä kirkonmäki) sijaitsee joen varrella kirkosta pari kilometriä sisämaahan päin. Perimätiedon mukaan kirkon paikasta oli erimielisyyksiä. Nykyisen maantien alla on kirkon kohdalla vanha uhrilähde, joka saattaa selittää kappelin ja kirkon sijainnin.
Kahvinkeitin
thumb|Nykyaikainen kahvinkeitin. Kahvinkeitin on pieni kodinkone, jolla valmistetaan kahvia uuttamalla eli johtamalla kuuma vesi jauhettujen kahvinpapujen läpi. Kahvinkeittimiä on erityyppisiä; Suomessa tavallisissa keittimissä käytetään paperista suodatinpussia, johon annostellun kahvijauheen päälle johdetaan kuuma (92–96 °C) vesi. Valmis kahvijuoma valuu tarjoilukannuun, jossa se pidetään tarjoilulämpöisenä lämpölevyn avulla. Joissakin malleissa käytetään termoskannua. Ensimmäisen kahvinkeittimen toi markkinoille Siemens AG vuonna 1914. Ensimmäinen suodatinkahvinkeitin oli vuonna 1954 Saksassa markkinoille tullut Wigomat. Kahvinkeittimet yleistyivät Suomessa 1970-luvulla.
Toimintaperiaate
Kahvinkeittimen keittovesisäiliö on hieman lämpölevyä ylempänä. Näin vesi pääsee valumaan säiliön pohjassa olevan putken kautta lämpölevyssä olevaan vesikanavaan, jossa on lämmitysvastus. Putkessa on yksisuuntaventtiili, joka estää veden takaisinvirtauksen. Lämpölevyn kanavassa vesi alkaa kiehua, jolloin höyryn paine työntää kanavassa olevan kuumentuneen veden putkea pitkin suodatinpidikkeen yläpuolelle. Kun putki on tyhjentynyt, siinä ei enää ole painetta, ja uutta vettä voi valua säiliöstä lämpölevyn vesikanavaan. Näin jatkuu kunnes vesisäiliö on tyhjä. Vain osa vedestä kiehuu prosessissa, loppu vain kuumenee.
Kahvinkeittimessä syntyvä koriseva ääni johtuu siitä, että vesisäiliöstä lämpölevyn keitinkanavaan valuneet viimeiset vesipisarat täyttävät lämpölevyn kanavan ja puhkeavat höyrystyessään, jolloin höyryä pääsee kumpaankin suuntaan. Samalla ääni myös käytännössä ilmaisee, että juoma on pian valmista.
Pasi ja Pekka
Pasi ja Pekka, oik. Pasi Saarnikko (1948 – 16. heinäkuuta 1991) ja Pekka Saarnikko (s. 1950), oli suomalainen lauluduo, joka lauloi samaan aikaan, kun Jouko ja Kosti olivat suosiossa. He osallistuivat Tähtijahti-kisaan, jossa he voittivat loppukilpailun.
Pasi ja Pekka levyttivät urallaan vajaa parikymmentä kappaletta. Kaksitoista niistä julkaistiin vuonna 1974 kokoelma-lp:nä Pasi ja Pekka. Rocket Records julkaisi 28. maaliskuuta 2014 duon kaikki levytykset sisältävän cd-julkaisun.
Tony Banks
Tony Banks (oik. Anthony George Banks, s. 27. maaliskuuta 1950) on itseoppinut englantilainen muusikko; pianisti, kitaristi ja säveltäjä. Hän perusti Genesis-yhtyeen 60-luvun lopulla yhdessä Peter Gabrielin kanssa ja on nykyään yhdessä Mike Rutherfordin kanssa toinen yhtyeen kahdesta jäsenestä, jotka ovat kuuluneet siihen koko sen olemassaolon ajan.
Luettelo KLM:n kohteista
Kohteet
Päivitetty lokakuussa 2014.
Tomi Markkola
Yhtye
Tangokuninkuuden myötä Markkola lähti kiertämään Suomea Sylvia-orkesterin kanssa. Elokuussa 1997 Sylvia vaihtui Boleroon. Boleron kanssa hän keikkaili vuoden 2000 lokakuulle asti, jonka jälkeen Suomea lähdettiin kiertämään Fernetin kanssa.
Anund Jakob
Anund Jakobin jälkeen kuninkaasi nousi hänen vanhempi velipuolensa, Olavi sylikuninkaan avioton poika Emund Vanha.
Pelé
Santos (1956–1974)
Pelén edustama Santos pelasi useasti ulkomailla, kuten Euroopassa ja Afrikassa. Monet varakkaat eurooppalaiset seurat (Real Madrid, Juventus FC ja Manchester United) yrittivät saada Pelén siirtymään Eurooppaan, mutta Brasilian hallitus oli nimennyt Pelén "kansallisaarteeksi", eikä päästänyt häntä lähtemään pois Brasiliasta.
Maracanã
Maracanãn virallinen yleisöennätys on 183 341 maksanutta katsojaa, joka syntyi MM-karsintaottelussa Paraguayta vastaan 31. elokuuta 1969. Kuitenkin arvellaan, että vuoden 1950 maailmanmestaruuskilpailujen voittajan ratkaissutta ottelua Uruguay–Brasilia olisi ollut katsomassa lähes 200 000 ihmistä, koska maksamattomia katsojia oli niin paljon. 1990-luvulla stadionin seisomapaikat muunnettiin istumapaikoiksi, jolloin paikkaluku putosi noin 70 000 katsojaan. Jatkuvissa uudistustöissä katsojaluku on tarkoitus kohottaa 100 000 katsojaan.
Pelé
MM-kisat 1970
Brasilian avausottelu oli 3. kesäkuuta Tšekkoslovakiaa vastaan. Pelé teki ottelussa maalin ja Brasilia voitti 4–1. Alkulohkon toisessa ottelussa vastaan asettui Englanti, jonka Brasilia voitti 1–0. Alkulohkon viimeisessä ottelussa Romaniaa vastaan Pelé teki kaksi maalia, joiden ansiosta Brasilia voitti 3–2. Puolivälierissä Brasilia voitti Perun 4–1. Välierissä vastaan asettui Uruguay, joka oli voittanut isäntämaa Brasilian vuoden 1950 maailmanmestaruuden ratkaisseessa ottelussa. Brasilia voitti ottelun 3–1. Loppuottelussa Brasilia kohtasi Italian voittaen 4–1. Meksikon MM-kisat olivat Pelén ensimmäiset MM-kisat, joissa hän pystyi pelaamaan turnauksen jokaisen ottelun.
Maracanã
Maracanã-stadion toimi yhtenä vuoden 2014 jalkapallon maailmanmestaruuskilpailujen pelipaikoista. Kaksi vuotta myöhemmin stadionilla pidettiin 2016 kesäolympialaisten avajaiset ja päättäjäiset, ja se toimi myös kisojen jalkapallon pääareenana.
Pyrometallurgia
Pyrometallurgia metallien valmistuksessa
Kun pasuttaminen tuottaa nestemäisen tuotteen, sitä kutsutaan sulattamiseksi (engl. smelting). Esimerkiksi sinkkioksidin (ZnO) sulattaminen:
Riistavesi
Väestö
Seuraavassa kuvaajassa on esitetty Riistaveden väestönkehitys kymmenen vuoden välein vuosina 1930–1970.
Jos Hooiveld
Ura
Hooiveld debytoi kotimaansa pääsarjassa Eredivisiessä SC Heerenveenissä 2003. Heerenveenissä peliaika jäi kuitenkin verraten vähiin, joten tammikuussa 2004 mies lainattiin Hollannin kakkossarjatasolle FC Zwolleen, jota hän edustikin puolitoista kautta. Kauden 2006–2007 Hooiveld aloitti Itävallan kakkossarjan Kapfenberger SV:n joukkueessa ennen siirtoaan maanmiehensä Job Dragtsman luotsaamaan Veikkausliiga-seura FC Interiin, jonne hän teki kaksivuotisen sopimuksen helmikuussa 2007.
Anki Lindqvist
Agneta Elisabeth (Anki) Lindqvist (27. syyskuuta 1945 Helsinki – 15. marraskuuta 2007 Muonio) oli suomalainen muusikko sekä tv-ohjaaja ja -tuottaja. Hänen yhtyeitään olivat muun muassa Cumulus ja Anki, Bosse ja Robert -trio. Hän julkaisi myös useita soololevyjä.
Ura
Anki sijoittui toiseksi Nuorten tanssihetki -laulukilpailussa 16-vuotiaana ja ensimmäinen single Neiti yksinäinen / Olkoon niin ilmestyi vuonna 1962. 1960-luvulla syntyivät myös muun muassa hitit Ne kesäyöt, Sunny, Vanhan korpin varjo, Niin aikaisin ja Jos nyt menet pois. Ankin keskeisintä tuotantoa olivat laulelmat ja folk-musiikki. Anki esiintyi folk-henkisen Anki, Bosse ja Robert -trion kanssa vuosina 1964–1968. Triolta ilmestyi Anki Bosse & Robert -niminen ensialbumi vuonna 1964. Anki oli myös ahkerasti mukana kesäkiertueilla: muun muassa Danny-show’ssa 1966, omassa kesäshow’ssaan 1968 (taustabändinä Silvery) ja Kirkan ja Eero Raittisen kanssa 1969. Vuonna 1969 hän vieraili Svenska teaternin Hair-musikaalissa. Anki oli myös mukana Syksyn Sävel -kilpailussa (1968) ja Euroviisukarsinnoissa (1968).
1970-luvulla Anki teki muutaman soololevyn, mutta esiintyi ja levytti enemmän Cumulus-yhtyeessä. Cumulus osallistui Syksyn Sävel -kilpailuun vuosina 1971–1973, 1976–1977 ja 1981 ja Anki lisäksi soololaulajana 1972 ja 1974. Cumuluksen suurimmat hitit ovat vuonna 1977 levytetyt ”Marseillen poika” ja ”Höstvisa” / ”Syyslaulu”, jonka ruotsinkielinen versio myi Ruotsissa yli 70 000 kappaletta.
Monoteismi
Monoteismi on vastakkainen ilmaisu polyteismille, jonka perusta on käsitys monista jumalista. Dualismi tarkoittaa teismin yhteydessä käsitystä, että on kaksi itsenäistä jumalista olentoa tai ikuista periaatetta, joista voi olla että toinen on hyvä ja toinen paha. Dualismia edustavat esimerkiksi zarathustralaisuus ja manikealaisuus.
Apache Wave
Toiminnallisuus
Google Waven kehittäjät kuvailevat itse tuotetta sähköpostin "seuraavaksi sukupolveksi". Kokonaisia viestiketjuja ei enää tallenneta ja kopioida useiden käyttäjien sähköpostilaatikoihin, vaan viestiketjut ja -objektit muodostavat "aaltoja", eli kokonaisia viestiketjuja, jotka tallennetaan palvelimelle keskitetysti. Viestiketjuja tai niiden osia voidaan jakaa edelleen uusille käyttäjille ja niistä voidaan poistaa osia milloin tahansa ketjun olemassaolon aikana. Viestiketju eli "aalto" muodostaa Googlen mukaan samaan aikaan keskustelun ja dokumentin. Kuka tahansa viestiketjuun osallistuva käyttäjä voi kommentoida mitä tahansa viestin osaa, editoida sen sisältöä ja lisätä uusia käyttäjiä viestiketjuun. Siihen voidaan myös lisätä multimediaviestejä, eli blipejä, joihin voidaan niin ikään vastailla. Keskustelun osapuolia tiedotetaan vastauksista tai muutoksista viestiketjuihin, joissa he ovat aktiivisina. Muutoshistoria on helposti selailtavissa erilaisilla havainnollistamis- ja työvälineillä. Keskustelijat voivat editoida yhtä viestiketjua myös samanaikaisesti. Viestiketjut muodostavat siis yhtaikaa sähköpostin, keskustelufoorumin sekä pikaviestinpalvelun, yhdistäen sähköpostin ja pikaviestimien ominaisuudet. Mikäli keskustelun osapuolet eivät ole yhtaikaa läsnä tietoverkossa, sovelletaan sopivaa toiminnallisuutta sen mukaan automaattisesti.
Armand Assante
Assanten äiti on irlantilainen ja isä italialainen. Hän on näytellyt aktiivisesti vuodesta 1974 lähtien. Hän on näytellyt myös monissa sarjoissa, kuten Pako ja Teho-osasto.
Elokuvateoria
Elokuvateoria tutkii elokuvaa ja pyrkii selittämään sitä taiteena ja ymmärtämään elokuvan suhdetta todellisuuteen, muihin taiteisiin, yksittäiseen katsojaan ja yhteiskuntaan.
Atlantic Airways
Atlantic Airways on Färsaarten kansallinen lentoyhtiö. Se on perustettu vuonna 1987. Se operoi kotimaan ja ulkomaan lentoja Vágarin lentoasemalta. Yhtiön fäärinkielinen nimi on Atlantsflog.
Kansainväliset reittikohteet
250px|thumb|Lento- ja lauttayhteydet Färsaarille.
Pihkalanranta
Pihkalanranta tai Pihkala on Siikalatvalla sijaitseva kylä, jonka asutus on keskittynyt Siikajoen rannoille. Kylä sijaitsee Kestilän–Piippolan tien (seututie 800) ja Pihkalanrannan–Vornan tien (seututie 821) varrella. Kylä sijaitsee noin kymmenen kilometrin päässä Kestilän kirkonkylältä, 19 kilometrin päässä Piippolasta ja 24 kilometrin päässä Pulkkilasta.
Ian Stewart (kilpa-autoilija)
Ian Macpherson M Stewart (15. heinäkuuta 1929 Edinburgh – 19. maaliskuuta 2017 Crieff ) oli skotlantilainen kilpa-autoilija. Hän osallistui yhteen Formula 1 -sarjan maailmanmestaruusosakilpailuun vuonna 1953. Hän keskeytti kilpailussa eikä kerännyt yhtään MM-pistettä. Lisäksi hän osallistui useaan MM-sarjan ulkopuoliseen F1-kilpailuun. Ian Stewart ei ollut sukua Jackie ja Jimmy Stewartille.
Rauno Jääskeläinen
Rauno Jääskeläinen (s. 1953 Pyhäjärvi) on suomalainen poliitikko ja kirjailija. Hän on toiminut Kiuruveden ja Siilinjärven kunnanvaltuutettuna sekä Mikkelin kaupunginvaltuutettuna Vasemmistoliiton ja SDP:n edustajana.
Jääskeläinen on työskennellyt muun muassa metsurina, toimittajana, työvoimatoimiston johtajana ja eri ELY-Keskusten projektien johtotehtävissä. Hän on kehittänyt Yritysharava-työmenetelmän piilotyöpaikkojen hakemista varten.
Jääskeläinen on kirjoittanut kolme sotahistoriaan liittyvää kirjaa, jotka on julkaissut Revontuli ja Readme.
Yeren
Väitettyjä havaintoja
Kiinan viranomaiset ovat tilastoineet olennosta yli 400 havaintoa 1920-luvulta alkaen, mutta se on esiintynyt paikallisessa kansanperinteessä mahdollisesti jo esihistoriallisina aikoina. Myös alueella vierailleet turistit ovat tehneet siitä havaintoja. Kiinan tiedeakatemia on vakuuttunut siitä, että kyseessä on jokin tieteelle tuntematon kädellislaji. Kiinan hallituksen metsähallintoviranomaiset sen sijaan ilmoittivat joulukuussa 1998, että Yereniä tulisi pitää vain taruolentona, koska useiden tutkimusten mukaan väitetyt villimieshavainnot ovatkin itse asiassa koskeneet muita eläimiä. Olennon olemassaoloon uskovat ovat epäilleet, että kriittinen ilmoitus annettiin siksi, jotta Shennongjian luonnonsuojelualueen kävijämäärät eivät kasvaisi liian suuriksi; siellä on entuudestaankin vieraillut noin 400 000 turistia vuosittain. Hubein maakunnan matkailusta vastaavat virkamiehet ovat luvanneet elävänä pyydystetystä Yerenistä 55 000 euron suuruisen palkkion, kuolleesta yksilöstä hieman pienemmän. Läheltä otetuista valokuvistakin on luvattu palkkioita, mutta niiden saaminen on käytännössä vaikeaa, koska Kiinan valtiovalta on kieltänyt "Yeren-safarien" järjestämisen turisteille.
Mahdollisia selityksiä
On myös ehdotettu, että mahdollinen tuntematon laji olisi jonkinlainen ihmisen esi-isien sukulainen, jonka evoluutio ei olisi edistynyt kymmeniin tuhansiin vuosiin.
Kikwit
Kikwit on satamakaupunki Lounais-Kongossa, Kwilu-joen rannalla. Se on Kwilun maakunnan pääkaupunki ja tärkein kaupallinen keskus. Vuoden 2004 arvion mukaan siellä asui 294 210 asukasta.
Simon Schama
thumb|150px|Simon Schama Simon Schama (s. 2. helmikuuta 1945) on Yhdysvalloissa opettava Britanniassa syntynyt historioitsija ja professori. Liettuanjuutalaiset juuret omaava Schama tunnetaan muun muassa taidehistoriasarjastaan ”Power of Art”.
Hänelle on myönnetty Brittiläisen imperiumin komentajan arvonimi vuonna 2001.
Anomalocaris
Anomalocarikset lienevät olleet trilobiitteja saalistaneita petoja. Ne olivat vapaasti uivia eläimiä, jotka ilmeisesti etenivät vartalon reunassa olevia ulokkeita liikuttamalla. Niillä oli suuri pää ja suuret verkkosilmät. Näköaisti oli hyvin kehittynyt, sillä silmissä oli 16 000 osasilmää; esimerkiksi kärpäsellä niitä on 3000. Pään alapinnalla sijaitseva suu oli kiekkomainen, sen reunassa oli teräviä hampaita. Suun edestä lähti kaksi kaarevaa piikikästä uloketta, joilla Anomalocaris lienee siepannut saaliin ja siirtänyt sen suuhunsa. Kambrikautisiksi eläimiksi Anomalocarikset olivat poikkeuksellisen suuria, pituudeltaan 60 senttimetristä kahteen metriin. Suurimmat Anomalocarikset olivat yli 20 kertaa suurempia kuin muut sen aikaiset eliöt. pienoiskuva|left|Anomalocaris kokoarviot. pienoiskuva|Fossiloitunut Anomalocarisin suu-uloke.
Talvisodan pommitukset Lahdessa
Ilmapuolustusaluekeskus 14
Lahden ilmavartioasema 1402 toimi aluksi Lahden kaupungintalon kellotornissa, mutta kun kaupungintaloa pommitettiin ja sen kattorakenteet paloivat, siirtyivät ilmavalvontalotat Radiomäen urheilukentän selostamon katolle saaden osakseen matalalla lentävän neuvostoliittolaisen lentokoneen konekivääritulta. Kumpikaan ilmavalvontalotista ei haavoittunut. Pysyvästi ilmavalvonta-asema siirrettiin Lahden suurmäen huipulle talvisodan loppuun.
Pluckley
Pluckley on noin asukkaan kylä ja kunta (civil parish) Kentin kreivikuntaan kuuluvassa Ashfordin kaupunkipiirissä Kaakkois-Englannissa.
McLaren M7A
thumb|right|250px|[[Vic Elfordin M7B-auto kauden Saksan osakilpailussa.]] thumb|right|250px|Bruce McLarenin M7C kauden 1969 Saksan osakilpailussa. Bruce McLaren ajoi autollaan tallille ensimmäisen voiton Belgian osakilpailussa vuonna 1968. Myös Denny Hulme voitti M7A-autolla ensin saman vuoden Italian ja Kanadan osakilpailut ja kaudella Meksikon osakilpailun.
Riku Riihilahti
Heinäkuun alussa 2007 Riihilahti jätti Yleisradion ja siirtyi itsenäisen tuotantoyhtiön palkkalistoille.
Grit Šadeiko
thumb|Grit Šadeiko vuonna 2013. Grit Šadeiko (s. 29. heinäkuuta 1989 Tallinna) on virolainen moniottelija.
Gerardo Machado
Poliittinen toiminta
Machadon presidenttikautta leimasi heti alusta alkaen hänen edeltäjiään paljon parempi organisointikyky. Presidenttikaudellaan Machado yksinkertaisti maan byrokraattista koneistoa ja verotti yhdysvaltalaisia sijoituksia maassa. Samaan aikaan hän sijoitti valtion varoja maantieverkon, kaivostoiminnan, teollisuuden ja turismin kehittämiseen. Hänen suurimpana saavutuksenaan pidetään, että samaan aikaan kun hän tuki Yhdysvaltojen sijoituksia maassa, hän piti myös kiinni maansa suvereenisuudesta.
Vallan romahdus
Vuonna 1930 epävakaus oli edennyt jo vakavalle tasolle. Tästä seurasi että Machadon perustaman salaisen poliisin otteet vain kovenivat ja poliittinen vaino vain paheni entisestään. Vuonna 1931 muut itsenäisyystaistelun entiset johtohahmot nousivat kapinaan hallintoa vastaan. Samaan aikaan maan sosiaalisiin ongelmiin kyllästynyt kansa vaati vapaita vaaleja minkä seurauksena Machado ilmoitti pysyvänsä presidenttinä 20. toukokuuta 1935 asti. Tämä ei kuitenkaan riittänyt vaientamaan kansaa ja vuonna 1933 asioiden saamasta käänteestä huolestunut Yhdysvaltain presidentti Franklin D. Roosevelt lähetti edustajansa Havannaan neuvottelemaan maan tilanteen rauhoittamiseksi.
Narcissu
Narcissu on ilmainen, vuonna 2005 ilmestynyt visual novel stage-nana-nimiseltä doujin-ryhmältä. Teos kertoo kuolemansairaiksi todetun nuoren miehen ja naisen tarinan.
Pelin jatko-osa Narcissu -side 2nd- julkaistiin 15. toukokuuta 2007, ja sen englanninkielinen käännös valmistui vuonna 2010. Sarjan kolmas osa, Narcissu 3rd - Die Dritte Welt, julkaistiin 27. huhtikuuta 2009. Viimeinen osa Narcissu-sarjaan, Narcissu - if there was a tomorrow - julkaistiin 24. kesäkuuta PlayStation Portable:lle Kadokawa Shotenin kehittämänä. Se on kolmesta aiemmasta Narcissu-pelistä luotu kokoelma.
Sorana Cîrstea
WTA-turnauksen loppuottelussa ja turnausvoitto (2007–2008)
Huhtikuussa 2007 Cîrstea selviytyi karsintojen kautta Budapestin WTA-turnauksen loppuotteluun, jossa hän hävisi maailmanlistan sijalla 50 olleelle Gisela Dulkolle lukemin 7–6(2), 2–6, 2–6. Finaalipaikan myötä Cîrstea nousi yli 100 sijaa maailmanlistalla, ensimmäistä kertaa 200 parhaan joukkoon. Hän osallistui Wimbledonin karsintoihin, missä hävisi toisella karsintakierroksella. Balin turnauksessa Cirstea eteni karsintojen kautta välieriin. Hän voitti turnauksen toisella kierroksella maailmanlistan sijalla 13 olleen Patty Schnyderin. Välierissä hän hävisi sijalla 12 olleelle Daniela Hantuchoválle. Kauden loppuessa Cirstea oli maailmanlistan sijalla 106.
British Rail
British Railin yksityistäminen
British Rail yksityistettiin vuosien 1994–1997 aikana. Ratojen omistus siirtyi Railtrack-yritysryhmälle 1. huhtikuuta 1994 alkaen. Henkilö- ja tavaraliikenne siirtyi vähitellen yksityisomisteisten liikennöitsijöiden hoidettavaksi. Ratojen ylläpidosta vastannut Railtrack oli Lontoon pörssissä listattu osakeyhtiö. Yhtiön kohdattua merkittäviä rahoitusongelmia ratojen omistus ja ylläpito siirrettiin takaisin valtio-omisteiseen, voittoa tavoittelemattomaan Network Rail -yhtiöön vuonna 2002. Loppuosa Railtrackista sai nimen RT Group plc, kunnes yhtiö lakkautettiin vuonna 2010.
Kuusankosken–Voikan rautatie
Alkuperä
Rautatie laajennettiin alun perin vuosina 1912–1918 toimineesta Kuusankosken tehtaan sisäisestä 600 mm:n puunsiirtoradasta. Rataan liittyivät molempien tehtaiden sisäiset rataverkot. Rata oli 600 mm rautatieksi poikkeuksellisen vähämutkainen ja loivamäkinen. Raidepituutta sillä oli yhteensä 5,524 kilometriä; päärataa 4,5 km ja sivuratoja 1,024 km.
Asemia oli kolme, joista Kuusankosken ja Hiekkamäen eli Naukion pysäkkirakennukset valmistuivat vuonna 1921. Kymijoen länsipuolella Myllykalliossa sijainnut Voikkaan asema sen sijaan valmistui vasta vuosien 1945-46 vaihteessa. Pysäkkejä radalla oli kaksi: Lauttatien Sikalan ja Kirkon pysäkit. Radan alkuaikoina käytössä olivat myös Karhun ylikäytävän, Oravaisen, Mäenpään ja Kymintehtaan Pakarintien pysäkit.
Kalusto
Varsinaisella Kuusankosken–Voikan rautatiellä oli yhdeksän höyryveturia, höyrysäiliöveturi ja yksi dieselveturi julkisessa liikenteessä. Muuta kalustoa oli kahdeksan matkustajavaunua, lähes 400 tavaravaunua ja yksi lumiaura. Lisäksi käytössä oli sikalan virtsakaivon tyhjentämiseen käytetty lokasäiliövaunu, ainoa lajissaan.
Yleisradion hallintoneuvosto
Hallintoneuvosto valitsee ja erottaa Yleisradion hallituksen, päättää asioista, jotka koskevat toiminnan huomattavaa supistamista tai laajentamista tai yhtiön organisaation huomattavaa muuttamista, valvoo sitä, että julkisen ohjelmatoiminnan tehtävät tulevat suoritetuiksi sekä laatii ennakkoarvion uusista palveluista ja toiminnoista. Hallintoneuvosto päättää myös yhtiön strategiasta sekä talouden ja toiminnan suuntaviivoista.
Kuusankosken–Voikan rautatie
Kalusto
Rautatiellä ei ollut kääntöpöytiä tai kolmioraiteita vetureiden kääntämiseen; veturien keulat olivat aina etelään eli Kuusankoskelle päin.
Sotakorvauksia
Vuonna 1945 luovutusvalmiina Tampellan tehtaalla ollut vasta valmistunut 600-millinen KVR 10´ (525/1945, 0-6-2T) vietiin sotakorvausten ennakkomaksuna. Mikään muu KVR:n tai Haukkasuon radan kalustosta ei kelvannut sotakorvauksena.
Liikenne loppuu
Kuusankosken kirjan (s. 529) mukaan radan purkutyöt aloitettiin 15.6.1956 Kymintehtaan alueelta, josta ne etenivät vaiheittain niin, että viimeiset junat radalla kulkivat vuonna 1959. Lopulta koko rata purettiin tarpeettomana syksyllä 1960.
Rizelmine
Rizelmine on Yukiru Sugisakin tekemä mangasarja, joka ilmestyi Ace Next -lehdessä vuosina 2001-2002 ja kirjamuodossa yhtenä osana 2002. Sen pohjalta on tehty anime, joka esitettiin kahtena tuotantokautena vuonna 2002 ja sisälsi yhteensä 24 osaa.
M/S Birka Stockholm
Hytit
Kaikissa Birkan hyteissä on ainakin kaksi sänkyä, WC, suihku, puhelin, hiustenkuivain ja ilmastointi.
Kuusankosken–Voikan rautatie
Lopun ajat
Kolmonen palasi vielä kahdeksi vuodeksi Haukkasuolle, kunnes sen kattila varastoitiin vuonna 1956 ja romutettiin hiukan myöhemmin. Tämän jälkeen Haukkasuolle hankittiin kaksi Move1–veturia sekä yksi Pedershaab-veturi (381/1943, 0-4-0dm) ja rata erotettiin lopullisesti KVR:stä. Rata lopetti hiljalleen toimintansa 1960-luvun aikana. Jossain välissä Haukkasuon radalle rakennettiin kahdesta Move1-veturin alustasta raskaskuljetuslavetti turpeen nostossa tarpeellisen kaivinkoneen kuljetusta varten. Haukkasuon Move1-veturien alustat ja lavettivaunu ovat vielä loppuvuodesta 2010 tallessa uttilaisessa romuttamossa ja Pedershaab on Jokioisten Museorautatien omistuksessa.
Matkustajavaunujen kunnostus
Vaunujen puuttuva sisustus rakennettiin syksyllä 2009 ja talvella 2010. Keskuspuskimet saatiin paikalleen alkukesästä 2010 ja asennus sujui mutkitta. Aivan viime hetkeen asti ennen suunniteltua ensikäyttöä jatkettiin viimeistelyä, mm. keskuspuskimien painoketjut sekä käyntisiltojen porttiketjut asennettiin perjantaina 23. heinäkuuta.
Kuningasprotea
Ulkonäkö ja koko
Kuningasprotea on puuvartinen pieni pensas, jonka lehdet ovat tummanvihreät ja kiiltävät. Useimmat viljelylajikkeet jäävät alle metrin korkuisiksi. Kukinto on halkaisijaltaan 12–30 cm. Suuri kasvi voi tuottaa neljäkymmentä kukintoa vuodessa.
Major League Baseball -kausi 1940
Runkosarjan sarjataulukot
20.6. pelattu ottelu Chicago White Sox'in ja New York Yankees'in välillä mitätöitiin
Sianpuolukka
Sianpuolukka (Arctostaphylos uva-ursi) on sianpuolukoihin (Arctostaphylos) kuuluva talvivihanta varpukasvi, joka muistuttaa paljon puolukkaa (Vaccinium vitis-idaea). Sianpuolukka kasvaa mattomaisesti, ja sen kasvukorkeus on 5–15 senttimetriä. Sen marjat ovat pallomaisia ja kirkkaanpunaisia. Lajin levinneisyysalue on hajanainen Euroopassa. Sitä kasvaa kuitenkin laajalla alueella Euroopan, Aasian ja Pohjois-Amerikan pohjoisosissa. Sianpuolukoita on aiemmin käytetty parkitsemiseen, ja lisäksi siitä tehtyä rohtoa on aiemmin myyty apteekeissa. Marja sen sijaan on mauton, vaikkakin sitä on saatettu käyttää hätäruokana.
Jahja Ling
Jahja Ling on Indonesiassa syntynyt kiinalaistaustainen kapellimestari, jolla on nykyään Yhdysvaltain kansalaisuus.
Tihon Hrennikov
Hrennikov nimitettiin vuonna 1948 Neuvostoliiton säveltäjäliiton pääsihteeriksi. Hän arvosteli jyrkästi Sergei Prokofjevia ja Dmitri Šostakovitšia liiton vuoden 1948 vuosikokouksessa ja syytti heitä "formalismista". Hrennikov toimi säveltäjäliiton johdossa yli 40 vuotta.
HMS Bryony (K192)
Palvelus
Alus myytiin elokuussa 1947 Norjalle, joka muutti sen sääalus Polarfront II:ksi. Alus romutettiin 1979.
Golf Pan-Amerikan kisoissa 2019
right|230px Golfissa kilpailtiin Pan-Amerikan kisoissa 2019 8. – 11. elokuuta 2019. Kilpailut käytiin Lima Golf Clubilla. Sekä miehille että naisille oli omat turnaukset sekä näiden lisäksi sekajoukkuekilpailu. Golfiin osallistui 64 urheilijaa. Menestynein maa oli Yhdysvallat, joka voitti kaksi kultamitalia. Eniten mitaleja voitti Paraguay, joka saavutti mitalin jokaisessa kilpailussa.
Katri Suoranta
Suoranta suomensi 1930-luvulla Anna Ahmatovan runoja Nuori Voima-lehteen.
Jean-Éric Vergne
Ura
Vergne aloitti uransa karting-sarjoissa vuonna 2001 ja kolme vuotta myöhemmin hän sijoittui toiseksi Ranskan Rotax Max -sarjassa. Seuraavana vuonna hän sijoittui toiseksi ICA-luokassa. Vuonna 2006 Vergne sijoittui seitsemänneksi KF1-luokassa. Vuonna 2007 hän siirtyi Ranskan Formula Campus -sarjaan voittaen sarjan mestaruuden. Seuraavana vuonna Vergne voitti Formula Renault 2.0 West European Cup -sarjan mestaruuden. Vuonna 2009 Vergne sijoittui toiseksi Eurocup Formula Renault ja Ranskan Formula Renault -sarjoissa.
One Way or Another
Julkaisut
”One Way or Another” julkaistiin singlenä Isossa-Britanniassa b-puolenaan niin ikään High and Mightylle sisältynyt ”Misty Eyes”. Singlestä on otettu kaikkiaan ainakin kaksi painosta. High and Mighty -albumin lisäksi kappale sisältyy kokoelma-albumeille Collection, The Boxed Miniatures, Classic Colletion, The Ultimate Collection, Chapter & Verse: The Uriah Heep Story (35th Anniversary Collection), Loud, Proud & Heavy: The Best of Uriah Heep sekä On the Rebound: A Very 'Eavy 40th Anniversay Collection.
Jean-Éric Vergne
Formula 1 -ura
Vergne jatkoi Toro Rossolla myös kaudella 2013. Kanadan GP:ssä Vergne ajoi kuudenneksi, joka on tähän mennessä hänen uransa paras sijoitus. Loppukauden aikana Vergne ei enää ajanut pisteille. Hän sijoittui sarjassa lopulta 13 pisteellä 15:ksi.
Kaiku
Kaiku tarkoittaa signaalin, esimerkiksi äänen, kuulemista tai radiosignaalin vastaanottamista alkuperäisen signaalin viivästyneenä kopiona. Kaiun aiheuttaa tavallisimmin signaalin heijastuminen kahden aineen tai faasin rajapinnasta, kuten rakennusten seinistä, metsän reunasta tai kahden eritiheyksisen väliaineen, esimerkiksi kahden ilmakerroksen rajalta.
Kaiun synty
Tyypillisesti ääni etenee ilmassa joka suuntaan kulkevina palloaaltoina. Siten kuulija kuulee ensin ne ääniaallot, jotka ovat tulleet hänen korvaansa suoraan äänilähteestä. Myöhemmin hän voi kuulla myös muuhun suuntaan lähteneen mutta jostakin rajapinnasta heijastuneen äänen, kaiun.
Armas Kohonen
Suomen sisällissota
Takaisin Suomeen Kohonen lähti 28. joulukuuta 1917 gruppenführer Oiva Willamon komennuskunnan mukana. Suomessa häntä odottivat erikoistehtävät Pohjois-Suomessa. Suomeen he saapuivat helmikuun alussa vuonna 1918 Merenkurkun yli hiihtämällä ja Vaasaan päästyään hänet komennettiin opettajaksi Vöyrin sotakouluun. Itse sisällissodan tapahtumiin hän osallistui Vöyrin koulun 6. komppanian päällikkönä ja johdatti komppaniansa taisteluihin Kurussa, Muroleessa, Sorilassa ja Takahuhdin-Messukylän akselilla. Hänen kohtalokseen tuli kaatua Messukylän taistelussa 23. maaliskuuta 1918. Kuollessaan hän oli naimaton ja kirjoilla Helsingin pohjoisessa seurakunnassa. Hänet haudattiin Seinäjoen sankarihautaan.
Taito
Taitavaksi tuleminen
Kokeilla on todistettu, että ahkeralla harjoituksella ihminen voi oppia suorittamaan useampaa taitoa yhtä aikaa esimerkiksi lukemaan ja kirjoittamaan saneltua tekstiä.
Varnavino
Varnavino on kaupunkimainen taajama ja Varnavinon piirin hallinnollinen keskus Nižni Novgorodin alueella Venäjällä. Se sijaitsee Vetlugajoen varrella 165 kilometriä Nižni Novgorodista koilliseen. Taajamassa on 3 200 asukasta (vuonna 2010).
HMS Chrysanthemum (K195)
Palvelus
Alus luovutettiin vuonna 1942 Ranskalle, joka liitti sen laivastoonsa nimellä FNFL Commandant Drogou. Vuonna 1948 alus myytiin United Whalersille, joka nimesi sen Terje X:ksi. Portugali osti 1959 aluksen liittäen sen laivastoonsa nimellä Carvalho Araujo. Alus poistettiin alusluettelosta 1975.
Hayri Sezgin
Sezgin kuoli Istanbulissa 5. toukokuuta 2013, 52-vuotiaana. Hän sai sydänkohtauksen ollessaan valmentamassa nuoria painijoita.
Alkiolevy
thumb|right|250px|Poikkileikkaus [[Kimolepakko|kimolepakon alkiolevystä]] Alkiolevy on sisäsolumassan osa, josta kehittyy alkio. Alkiolevy lohkeaa alkionystyn keskimmäisestä osasta.
Test Drive Unlimited
Pelaaminen
Peli koostuu erilaisista saarella suoritettavista tehtävistä. Pelissä voi myös ostella erilaisia autoja, taloja ja vaatteita ja muokata hahmonsa ulkonäköä oman mielensä mukaan. Pelissä on mukana myös virkavalta, joka sakottaa ja ajaa takaa pelaajaa, jos ajotyyli muuttuu tuhoisaksi.
Iridium (yritys)
thumb|right|80px|Motorola 9500 -satelliitti- puhelin
IT-kuplan osa - vaikea alku
Järjestelmä käynnistettiin 1. marraskuuta 1998, IT-kuplan aikana. Se oli suunniteltu 1990-luvun alussa eli aikana, jolloin avaruusteollisuudella oli kylmän sodan jälkeinen matalasuhdanne.
Iridium-satelliittien havainnointi
thumb|Iridium-satelliitti. thumb|Iridium-välähdys ja komeetta [[17P/Holmes (vasempaan sat.lautasesta).]] Iridium-satelliittien erityispiirre on se, että niiden peilimäiset antennit heijastavat sopivaan asentoon osuessaan kirkkaan valokiilan maan pinnalle, joka voidaan paljain silmin havaita kirkkaana, noin 10 sekunnin mittaisena välähdyksenä. Välähdysten ennustamiseen on tehty useita sekä World Wide Webissä että ilman verkkoyhteyttä toimivia ohjelmistoja.
Arvo ”Poika” Tuominen
Lehtimieheksi Kansan Lehteen
pienoiskuva|Arvo Tuominen ja Kansan Lehti 1960-luvun alussa. Tuominen oli lehden pää­toimittaja 1956–1961. Tuominen oppi höyrypuusepän ammatin, mutta häntä vaivasi valtava kirjallisen sivistyksen nälkä. Hänestä tuli Tampereen työväenopiston innokas opiskelija. Kaiken kaikkiaan hän kuunteli eri alojen luentoja melkein kuusi vuotta. Niiden joukossa oli 40-tuntinen luentosarja Kalevalasta, mikä innosti häntä eepoksen huolelliseen tutkimiseen. Yhteiskunnalliset aineet ja kysymykset herättivät hänessä erityistä mielenkiintoa. Hän jäi usein keskustelemaan ja väittelemään politiikasta oppituntien jälkeenkin työläisjoukkoon, josta muodostui niin sanottu ”Lauantaiseura”. Seuraa veti itseoppinut filosofi Masse Lehtonen, joka suorasukaisen ärsyttävillä kommenteillaan sai muut väittelemään. Seuraan kuului myös muita työväenliikkeen merkkimiehiä, kuten järjestöaktiivi Manu Lammi, radikalismin tuntija ja ammattiyhdistysaktiivi Edvin Laakso, Tampereen Työväen teatterin historioitsija Nikolai Ahonen ja myöhempi leipomoyrittäjä Aarne Lemberg (myöh. Linkosuo). Tämä joukko kasvatti Arvo Tuomisesta kovan väittelijän ja keskustelijan. Nuoren keskustelijan pikkuvanhuus herätti huvittuneisuutta, ja hänen ikänsä ja lyhyytensä toivat hänelle lempinimen ”Poika”, joka seurasi häntä läpi elämän.
Hajotustyössä
Otto Wille Kuusinen kiirehti hajotustyötä ja määräsi, että on perustettava uusi puolue. Kesäkuussa 1920 perustettiin Suomen Sosialistinen Työväenpuolue, jonka puoluesihteeriksi valittiin Arvo Poika Tuominen. Puolue väitti, että sillä oli 25 000 jäsentä eli enemmän kuin SDP:llä. Ohjelma korosti vallankumousta. Puolue perusti oman lehden Suomen työmiehen, ja sen päätoimittajaksi tuli Tuominen. Lisäksi hän oli Puutyöntekijäin liittotoimikunnan jäsen ja Suomen Ammattijärjestön varapuheenjohtaja. Tuominen saattoikin kehua olevansa avainmiehenä ”koko siinä vasemmistososialistisessa liikkeessä, joka kuusislaisen ryhmän oli onnistunut vallata”. Tässä vaiheessa Tuominen oli vielä taustavaikuttaja, jonka onnistui säilyä tahrattomana. ”Toverit” hoitivat likaiset työt, ja O. W. Kuusinen antoi ohjeet ja määräykset.
Kesällä 1921 Tuominen vieraili ensimmäistä kertaa Neuvostoliitossa, missä tapasi Kullervo Mannerin ja Eino Rahjan. Manner teki Tuomiseen hyvän vaikutuksen, joskin häntä huvitti papinpoika Mannerin tekeytyminen proletaariksi. Rahja oli Tuomisen mielestä epämiellyttävä aina ulkoista olemustaan myöten. Matkallaan Tuominen pani merkille, että yläluokan entiset huvilat olivat kovin kuluneita ja likaisia kansan käytössä. Toisaalta hän uskoi, että Lenin ja hänen uusi yhteiskuntansa korjaisivat puutteet.
Elämä (lehti)
Elämä on Suomen Raamattuopiston Säätiön hengellinen aikakauslehti. Sen perusti rovasti Urho Muroma vuonna 1928 nimellä Herää valvomaan. Lehden levikki vuonna 1960 oli noin 39 000. Vuosina 2000 − 2014 lehti ilmestyi nimellä Elämään.
Visual novel
Visual novel -pelit ovat erittäin suosittuja synnyinmaassaan Japanissa. Länsimaissa markkinat ovat kuitenkin huomattavasti pienemmät, ja vain harvoja pelejä lisensoidaan Japanin ulkopuolelle. Muutamien kaupallisten pelikäännösten lisäksi pelien fanit ovatkin epävirallisesti kääntäneet useita tunnettuja visual novel -pelejä.
Osa lajityypin peleistä on aikuisille suunnattuja ja sisältää eroottista sisältöä (katso eroge) mutta eivät monissa peleissä.
Harry Connick, Jr.
Elämä ja ura
Seuraavaksi Connick työsti musiikin menestyselokuvaan Kun Harry tapasi Sallyn (1989) ja sai siitä ensimmäisen Grammy-palkintonsa. Elokuvan musiikki oli big bandin säestämiä jazz-standardeja. Connickista tuli elokuvan myötä laajalti tunnettu, ja hän teki maailmankiertueen. Vuonna 1990 hän näytteli ensimmäisessä elokuvassaan Memphis Belle ja julkaisi kaksi uutta albumia. Connickin 1990-luvun instrumentaalilevytykset menestyivät jazz-listoilla ja lauletut levytykset poplistoilla. Monet hänen albumeistaan myivät platinaa, ja hän näytteli myös Hollywood-menestyselokuvissa kuten Independence day – Maailmojen sota (1996) sekä pääosaa elokuvassa Copycat – Kopiomurhaaja (1995).
Senaatti
Senaatti voi olla myös vallan kolmijako-opin mukainen toimeenpanovaltaa käyttävä osa. Keisarillinen Suomen senaatti vastasi Suomen suuriruhtinaskunnassa nykyistä hallitusta ja korkeinta oikeutta vuosina 1816–1918. Saksan kaupunkiosavaltioissa Berliini, Bremen ja Hampuri hallinnon toimeenpaneva osa on senaatti ja senaattorit vastaavat ministereitä.
Robert Menzies
Robert Gordon Menzies (20. joulukuuta 1894 – 15. toukokuuta 1978) oli australialainen poliitikko, joka oli Australian pääministerinä yhteensä 19 vuotta. Hänen toinen kautensa on pisin maan pääministereistä.
Menzies valittiin Australian parlamenttiin ensimmäisen kerran Victorian edustajana 1928. Menzies nousi pääministeriksi vuonna 1940, jolloin hänen puolueensa United Australia Party (UAP) voitti täpärästi vaalit. Vuotta myöhemmin hänen hallituksensa ajettiin alas. Vuoden 1943 vaaleja varten perusti UAP:n tilalle uuden Australian liberaalipuolueen. Menzies vietti kahdeksan vuotta opposition johdossa. Hänestä tuli uudestaan pääministeri vuonna 1949, ja hän hallitsi Australian politiikkaa aina vuoteen 1966, jolloin hän jäi eläkkeelle. Menzies tunnettiin myös loistavana puhujana.
You Don’t Know What Love Is
”You Don’t Know What Love Is” (suom. Et tiedä mitä rakkaus on) on Gene De Paulin ja Don Rayen kirjoittama musiikkikappale vuodelta 1941.
Hans Werner Henze
Hans Werner Henze (1. heinäkuuta 1926 Gütersloh, Nordrhein-Westfalen, Saksa – 27. lokakuuta 2012 Dresden, Saksi, Saksa ) oli saksalainen säveltäjä, joka yhdisti musiikissaan laaja-alaisesti erilaisia vaikutteita kuten sarjallisuutta, jazzia ja uusklassismia. Igor Stravinski oli hänelle tärkeä esikuva eklektisen sävellystyylin viljelijänä.
Euroopan unionin avaruusohjelma
Vuoden 2007 julkilausuma
Toukokuussa 2007 EU:n ja ESA:n yhteinen Euroopan avaruusneuvosto päätti julkilausumasta, jolla linjattiin Euroopan avaruuspolitiikasta. Sen pääkohtia olivat olivat:
EU:n ja ESA:n avaruusneuvostot
pienoiskuva|{{legend|#81c846|EU:n ja ESA:n jäsenet}}{{legend|#b94954|vain ESA:n jäsenet}}{{legend|#3b54b1|Vain EU:n jäsenet}} Euroopan unionin neuvoston ja Euroopan avaruusjärjestö ESA:n ministerineuvostot muodostivat yhdessä Euroopan avaruusneuvoston. Sen ensimmäinen kokous pidettiin vuonna 2003, ja sen jälkeen kokouksia järjestettiin likimain vuosittain.
ESA:n edeltäjän ESRO:n aikana järjestöä rahoittaneiden maiden vastaavat ministerit kokoontuivat 1960- ja 1970-luvuilla likimain vuosittain tekemään päätöksiä European Space Conference -nimiseen konferenssiin.
BatMUD
Pelimaailma
thumb|left|BatMUDin pelinäkymä. Peli on genreltään huumorilla höystettyä keskiaikaista fantasiaa. Tarkoituksena on seikkailla pelimaailmassa ja taistella hirviöitä vastaan. Vihollisia surmaamalla pelaaja saa kokemuspisteitä ja saalista. Pelaaminen muistuttaa tekstiseikkailupelejä, eli pelaaja syöttää komentonsa tekstinä ja saa vastauksena tekstin, jossa kerrotaan miten maailma reagoi pelaajaan. Yhden pelaajan sijaan Mudissa on kuitenkin useita pelaajia samassa maailmassa syöttämässä komentoja reaaliaikaisesti.
Käräjätuomari
Käräjätuomari (lyhenne KäT) on Suomessa alioikeuden muun kuin päällikkötuomarin virkanimi. 1970-luvulta alkaen käräjätuomareita on ollut kihlakunnanoikeuksissa. Raastuvanoikeuksissa tuomarit olivat oikeusneuvosmiehiä. Alioikeusuudistuksen yhteydessä vuonna 1993 paikalliset tuomioistuimet yhdenmukaistettiin käräjäoikeuksiksi ja tuomarit ovat olleet käräjätuomarin virassa. Virat on jaettu kahteen palkkaluokkaan. Käräjäoikeuden päällikkötuomaria kutsutaan laamanniksi.
Nestori Aronen
Varhaiset vuodet
Helmikuussa 1909 Aronen erotettiin Seikun sahalta ”työssä tehdyn virheen vuoksi”. Todellinen syy oli Arosen toiminta ammattiosastossa, koska hän ei edes ollut työvuorossa väitettynä ajankohtana. Erottamisensa jälkeen Aronen toimi SDP:n puhujana ennen valintaansa kansanedustajaksi toukokuun 1909 eduskuntavaaleissa. Hänet valittiin uudelleen vuosina 1910, 1911, 1913, 1916 ja 1917. Kansanedustajan tehtävänsä ohessa Aronen toimi asioitsijana, ja oli muun muassa Osuusliike Kansan sekä Kehitys Oy:n johtokuntien jäsen.
Janne Lahti
Muuta
Lahti on ottanut kitaratunteja muusikko Rane Raitsikalta. Hän on sittemmin esiintynyt myös Raitsikan rap-yhtye Atomirotan keikoilla ja soittaa myös yhdessä kappaleessa yhtyeen vuonna 2014 julkaistulla I-albumilla.
Jalkapallon seurajoukkueiden maailmanmestaruuskilpailut 2009
Ottelut
Turnauksen arvonta suoritettiin 12. marraskuuta 2009 FIFA:n pääkonttorissa Zürichissa, Sveitsissä.
Igor Astarloa
Ammattilaisuransa vuonna 1999 aloittanut Astarloa voitti vuonna 2001 Grand Prix Primavera ‑kilpailun. Vuonna 2002 hän oli paras Brixia Tour ‑kilpailussa niin etapilla 2A kuin kokonaistuloksissakin sekä sijoittui toiseksi Clásica de San Sebastián ja HEW Cyclassics ‑kilpailuissa. Maailmancupin loppupisteissä hän oli neljäs.
Levysoitin
220px|thumb|Levysoittimen äänirasia neuloineen. Levylautasen reunassa nopeutta säätävät stroboskooppimerkinnät 220px|thumb|Levysoittimen äänivarsi vastapainoineen, Äänivarren vieressä varren sivuttaisliikettä ohjaava anti-skating -säädin.
Äänirasian tyypistä riippuen äänirasian ja vahvistimen väliin tarvitaan RIAA-korjain. Se voi olla erillinen laite tai integroitu vahvistimen phono-tuloliitäntään tai levysoittimeen. RIAA-esikorjaus valitaan äänirasian mukaan (MC, MM). Useimmat RIAA-esivahvistimet sisältävät kytkimen, josta äänirasian tyypin voi vaihtaa. Keraaminen eli kideäänirasia ei tarvitse RIAA-korjausta.
Dallas Mavericks
Dallas Mavericks on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Dallas Texasissa, ja se pelaa kotiottelunsa American Airlines Center -areenassa. Dallas Mavericks kuuluu NBA:n läntisen konferenssin lounaiseen divisioonaan yhdessä Houston Rocketsin, Memphis Grizzliesin, New Orleans Pelicansin ja San Antonio Spursin kanssa.
William T. Keeton
Keeton toimi vierailevana tutkijana Max Planck -instituutissa ja Konstanzin yliopistossa Saksassa. Juuri ennen menehtymistään sydänkohtaukseen Keeton valittiin American Ornithologists' Unionin jäseneksi.
Candi Milo
Elämäkerta
Milo syntyi Palm Springs, Kaliforniassa, jossa hän kävi koulua aina high schooliin asti. Milo esiintyi jo 16-vuotiaana huvipuistoissa laulajana ja erityisesti Anaheimin Disneylandissä. Milo muutti Los Angelesiin, jossa hän työskenteli stand up -koomikkona ja laulajana. Milon ura koomikkona edistyi laulajan uraa paremmin ja hän muun muassa esiintyi televisiosarjoissa, kuten Comedy Express ja Evening at the Improv.
Kuopio tanssii ja soi
Tapahtuma nykyään
Festivaalin ohjelmisto koostuu noin kahdestakymmenestä nykytanssin, klassisen baletin ja folkloren (mm. flamenco, breakdance) tanssiesityksestä, noin neljästäkymmenestä tanssin ammattilaisille, harrastajille ja aloittelijoille tarkoitetusta tanssikurssista, sekä kattavasta tori-, klubi- ym. ilmaisohjelmatarjonnasta. Vuosittain festivaalin eri tapahtumissa vierailee kymmeniätuhansia ihmisiä.
Rami Kuusinen
Rami Kuusinen (1963 Luhanka – 29. marraskuuta 1996 Lahti) oli suomalainen musiikkitoimittaja ja -kustantaja, joka oli yksi musiikkilehti Rumban perustajista.
Francisco Xavier de Luna Pizarro
thumb|Francisco Xavier de Luna Pizarro Francisco Xavier de Luna Pizarro (1780 Arequipa – 1855 Lima) oli perulainen pappi ja poliitikko, joka toimi maansa presidenttinä lyhyen aikaa kahteen otteeseen vuosina 1822 ja 1833.
Varhainen elämä
Pizarro opiskeli nuoruudessaan Cuzcon yliopistossa teologiaa ja lakitiedettä. Hän matkusti Espanjaan seuraamaan espanjalaisten kapinaa Napoleonia vastaan. Kun hän palasi Peruun, hänet nimitettiin San Fernandon lääketieteellisen korkeakoulun rehtoriksi.
Parlamentti
Tehtävät ja toiminta
Parlamentti voi myös valvoa hallitusta eri tavoin. Useimmissa järjestelmissä parlamentaarikot voivat esittää hallitukselle kysymyksiä kirjallisesti tai suullisesti. Parlamentaarikot voivat tehdä välikysymyksiä haluamistaan aiheista. Parlamentit voivat myös muodostaa komitean pyytämään hallitukselta tietoja tärkeistä asioista.
Parlamentin toimintakykyyn vaikuttavat myös parlamentin henkilöstön ja resurssien taso.
Keljan taistelu
Alkutaistelut
Tykistön osuus koko taistelun aikana oli hyvin tärkeä. Vihollinen pyrki jatkuvasti tuomaan lisää joukkoja Suvannon yli, mutta Kekinniemen sulkulinnake yhdessä muun tykistön kanssa onnistuivat tekemään sillanpään kasvattamisen todella hankalaksi.
Trafalgarin taistelu
Nelsonin taktiikka
Nelsonin tarkoituksena oli tuhota vihollislaivasto täydellisesti, mikä varmistaisi Britannian ylivallan merellä jatkuvan ja murentaisi lopullisesti Napoleonin haaveet Ranskan suurvalta-asemasta myös merillä. Trafalgarilla Nelson ei aikonutkaan hyödyntää vanhoja merisodankäyntioppeja, joissa laivat taistelivat jopa päiväkausia rinta rinnan. Tällainen vanha merisodankäyntitapa pitkitti taisteluita, ja yleensä perinteisen kaavan mukaan käydyissä meritaisteluissa ei ollut selvää voittajaa.
Nelson aloittaa hyökkäyksensä
pienoiskuva|vasen|Kuuluisaksi muodostunut lipuilla muodostettu viesti, jota vara-amiraali Nelson käytti Trafalgarin taistelussa: Englanti odottaa, että jokainen mies tekee velvollisuutensa (England expects that every man will do his duty).
Hyökkäyksen alkaessa ranskalais-espanjalaisen laivaston komentaja de Villeneuve oli asettanut aluksensa jonoon, jotta vihollisen olisi mahdollisimman vaikeaa tuhota monta alusta muutamalla laukauksella. Nelson kävi hyökkäykseen suunnitelmiensa mukaisesti kahtena rintamana. Hän itse johti näistä pohjoisempaa. Tarkoituksena oli murtaa vihollisen linja murtautumalla läpi kahdesta kohdasta. Taistelun alkaessa tuuli luoteesta kaakkoon, vaikkakin tuuli oli sangen heikkoa.
Trafalgarin taistelun seuraukset
pienoiskuva|vasen|Maailmankartta vuodelta 1897, johon [[Brittiläinen imperiumi on merkitty punaisella. Brittien voitto Trafalgarilla teki Britanniasta suurvallan merillä, minkä turvin Britannia saattoi ylläpitää maailmanlaajuista imperiumia.]]
Evert Eloranta
Sisällissota
Venäjän 1917 helmikuun vallankumouksen jälkeen Eloranta liittyi Helsingissä ilmestyneen Työmiehen toimituskuntaan. Sisällissodan alkaessa tammikuussa 1918 hän oli myös sosialidemokraattisen puolueen puoluetoimikunnassa, ja Eloranta nimettiin kansanvaltuuskunnan maatalousasioista vastaavaksi valtuutetuksi. Kansanvaltuuskunnan maatalouspolitiikan päämääränä oli torppareiden vapauttaminen ja maatyöläisten aseman parantaminen. Eloranta oli paljon radikaalimpi ja suunnitteli jopa asetusta yksityisen maanomistuksen kieltämiseksi.
Hunterinantilooppi
Ulkonäkö ja koko
Hunterinantilooppia on joskus kutsuttu 'nelisilmäantiloopiksi', koska sen silmien alanurkissa on voimakkaat tummat rauhaset. Hunterinantilooppi painaa 75–160 kg. Sen turkki on väriltään hiekanruskea. Lyyranmuotoiset sarvet muistuttavat impalan sarvia.
Isopurje
thumb|150px|Isopurje punaisella
Dalia Stasevska
Näkemyksiä orkesterin johtamisesta
Stasevskan mielestä musiikista ei haeta täydellisyyttä, vaan erilaisia näkökulmia ja lähestymistapoja asioiden ilmaisemiseen. Opettajiltaan hän sai hyvät valmiudet ammattielämään, jossa hyvä paineensietokyky on merkittävässä osassa. Työssä pitää etsiä jatkuvasti uusia asioita, pitää itsensä innostuneena ja tarjota tarinoita. Johtamisessa on tärkeintä pitää yllä lapsenomainen innostus tekemiseensä, halu tietää asioista enemmän ja valmius nähdä vaivaa. Täytyy pystyä pitämään itsensä motivoituneena ja välttää leipääntyminen, eikä saa olettaa mitään asiaa itsestäänselväksi.
Degerby
Degerbyn kirkonkylä kuuluu osaksi Museoviraston valtakunnallisesti merkittävää Degerbyn-Pikkalanjoen-Palojoen arvokasta maisema-aluetta. Degerby on suoraan suomeksi käännettynä suurkylä.
G. H. Hardy
Elämäkerta
Hardy syntyi koulutettuun, mutta taloudellisesti vaatimattomaan perheeseen. Hänen isänsä oli tuohon aikaan pienen Cranleigh-yksityiskoulun kuvaamataidon opettaja ja taloudenhoitaja, äiti puolestaan Lincolnissa toimineen opettajanvalmistuslaitoksen vanhempi opettaja. Sekä isä ja äiti olivat lahjakkaita matematiikassa ja Hardy peri heidän taitonsa, osoittaen lahjakkuutensa jo lapsena. Hardyn kerrotaan muun muassa jakaneen ajankulukseen virsien numeroita tekijöiksi ja kirjoittaneen kaksivuotiaana miljoonien suuruisia lukuja.
Herkkutatti
Herkkutatti on lähisukulaistensa männyn- ja tammenherkkutatin tavoin maukas ja satoisa sieni, jota myydään Euroopassa vuosittain tuhansia tonneja. Suomessa herkkutatti on Eviran suosittelema ruokasieni, jonka poimimiseen saa koulutusta ja jonka myyminen on joillekin kannattavaa liiketoimintaa.
Ulkonäkö ja koko
Jalan pinnalla on herkkutatin paras lajituntomerkki, valkoinen verkkokuvio, joka näkyy selvimmin jalan yläosassa. Malto on hyvin kiinteää, erittäin paksua, pähkinämäistä ja lohkeaa murtumalla, repeämättä säikeiksi. Toisin kuin Leccinum-suvun punikki- ja lehmäntattien, herkkutatin malto pysyy valkoisena myös kypsennettäessä ja ollessaan ilman kanssa tekemisissä. Tuoksu on aromaattinen ja muistuttaa leipätaikinan tuoksua.
Levinneisyys ja isäntälajit
Aikaisemmin ajateltiin varsinaisen herkkutatin elävän symbioosissa vain kuusen (Picea abies) kanssa, mutta fylogeneettisissä tutkimuksissa lajista on löydetty 12 eri varianttia, joita tavataan useiden puulajien seurassa. Vaikka tammen- ja männynherkkutatti näyttävät kasvavan vain tammien (Quercus) ja mäntyjen (Pinus) kanssa, herkkutattia tavataan näiden lisäksi esimerkiksi pihdoilla (Abies), pyökeillä (Fagus), kuusilla (Picea), hemlokeilla (Tsuga) ja jopa rauduskoivulla (Betula pendula) sekä lehmuksilla (Tilia).
Herkkutattien syöminen eri alueilla
Jo antiikin roomalaiset söivät herkkutatteja. Varsinkin Italiassa herkkutatit ovat edelleen hyvin arvostettuja. Maassa ei ole samanlaisia jokamiehenoikeuksia kuin Pohjoismaissa ja Venäjällä. Joillakin alueilla on lisäksi voimassa sientenpoimintarajoituksia, joita valvoo metsäpoliisi. Oman maan sato ei siten riitä alkuunkaan tyydyttämään kysyntää, vaan suurin osa maassa käytetyistä tateista tuodaan ulkomailta, muun muassa Suomesta. Italialaisille järjestetään myös sientenpoimintaretkiä Suomeen.